דרגון קווסט 11

Dragon Quest XI: Echoes of an Elusive Age (בתרגום חופשי לעברית: משימת הדרקון 11: הדים של עידן חמקמק) הוא משחק תפקידים ממוחשב שפותח והוצא לאור על ידי Square Enix. המשחק הוא חלק מהסדרה ארוכת הטווח Dragon Quest.

היסטוריה
המשחק יצא לאור ביפן לנינטנדו 3DS ולפלייסטיישן 4 ביולי 2017, וברחבי העולם לפלייסטיישן 4 ול־Microsoft Windows בספטמבר 2018. בספטמבר 2019 יצא גרסה משופרת של המשחק, שנקרא Dragon Quest XI S הגרסה הסופית, לנינטנדו סוויץ'. הגרסה המשופרת אמורה לצאת לאור לפלייסטיישן 4, Microsoft Windows ול־Xbox One בדצמבר 2020.

אופי המשחק
דרגון קווסט 11 הוא אחד המשחקים הראשונים שהוכרזו לקונסולת משחקי הווידאו נינטנדו סוויץ'. במקור המשחק תוכנן להיות משחק עולם פתוח, אך הרעיון ירד מכיוון שזה לא התאים לסיפור שהיוצרים רצו לספר. כדי להעלות את המודעות של מותג "דרגון קווסט" בעולם המערבי, נכללו בנוסף תמיכה ב־Microsoft Windows ופיצ'רים כגון דיאלוג קולי באנגלית ותמיכה ברזולוציית ה־4K. יותר מאוחר נוספו אלמנטים נוספים כגון עלילה מורחבת ואפשרות להאזין לגרסה התזמורתית של פתיח המשחק.

אף על פי שהרבה ביקורות החשיבו את המשחק הזה בתור הטוב ביותר בסדרה, ואף אפילו בתור משחק התפקידים הממוחשב היפני הטוב ביותר בזמנו, אחרים ביקרו אותו כיותר מדי מסורתי ובעל עיצוב מיושן. בדצמבר 2019 נמכרו יותר מ־5.5 מיליון עותקים והיו למשחק את מכירות ההשקה הכי גבוהות בצפון אמריקה מכל משחקי "דרגון קווסט" אי פעם. בנוסף הדמות הראשית של המשחק מופיעה בתור דמות זמינה למשחק במשחק הלחימה Super Smash Bros. Ultimate.

מכירות
בנובמבר 2017 צוין שהמשחק נמכר ב-4 מיליון עותקים, כשלפחות 3 מיליון עותקים נמכרו ביפן. בדצמבר 2019 צוין שהמשחק נמכר ביותר מ-5.5 מיליון עותקים.

קישורים חיצוניים 
 

 
Dragon Quest XI ביקורת: מסע בלתי נשכח, 22 בספטמבר 2018

הערות שוליים

משחקי Xbox One
משחקי Windows
משחקי פלייסטיישן 4
משחקי נינטנדו סוויץ'
משחקי תפקידים ממוחשבים
משחקי וידאו משנת 2017
משחקי נינטנדו 3DS